দুয়ার প্রথম জন্মদিন, কেক বানালেন দীপিকা

কলকাতা: দীপিকা পাড়ুকোন (Deepika Padukone) এবং রণবীর সিংয়ের (Ranbir Singh) কন্যা দুয়া দেখতে দেখতে এক বছরে পা। মেয়ের প্রথম জন্মদিন বলে কথা। একটি সুন্দর মুহূর্ত শেয়ার করলেন অভিনেত্রী। তবে নিজেদের মতো করেই একরত্তির বিশেষ দিনটি সেলিব্রেট করলেন দীপিকা-রণবীর। সেই ছবি স্যোশাল মিডিয়ায় সকলের সঙ্গে ভাগ করে নিয়েছেন।

মেয়ের জন্মদিনে দীপিকা দুয়ার (Deepika Padukone Daughter Duas Birthday) জন্য চকোলেট কেক তৈরি করেন। দীপিকা একটি চকোলেট কেকের ছবি শেয়ার করেছেন। যার এক টুকরো কাটা। এবং মাঝখানে একটি জ্বলন্ত মোমবাতিও রয়েছে। ক্যাপশনে অভিনেত্রী লিখেছেন, ‘আমার ভালোবাসার ভাষা কি জানেন? আমার মেয়ের প্রথম জন্মদিনের জন্য কেক তৈরি করা।’ যদিও কন্যার জন্মদিনের একদিন পরে অভিনেত্রী পোস্টটি করেছেন। দুয়ার জন্মদিনে এলাহি কোনও আয়োজন নয়, বরং ঘরোয়া ভাবে পালন করা হয়েছে। মা হওয়ার পর দীপিকার জীবনে এসেছে আমূল পরিবর্তন। তবে এখনও মেয়েকে সামনে নিয়ে আসেননি দীপিকা ও রণবীর।

অন্য খবর দেখুন